Diari Oficial de la Generalitat Valenciana


Sumari del DOGV 3994, del 08-05-2001 (2001/3305)

Notificació de la sanció dictada en l' expedient sancionador número S-2000-0308.
--------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3305


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la sanció dictada en l' expedient sancionador número S-2000-0308. [2001/A3305]
  
De conformitat amb allò que s'ha acordat per aquesta secretària general, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a l'interessat la sanció dictada en l'expedient sancionador, que s'ha tramitat pel Servei d'Espectacles de la Conselleria de Justícia i Administracions Públiques.
  
1. Expedient de multes S-2000-0308. Sanció de data 7 de febrer del 2001, dictada pel director territorial de Justícia i Administracions Públiques, per la qual s'acorda imposar al senyor Fco. Javier Cutillas Doménech, l'últim domicili conegut del qual és carrer Lagbe, 1, baix, Cañada de Fenollar d'Alacant, una sanció de 50.000 pessetes (300,51 euros), atés que el dia 19 d'agost de 2000, a les 03.15 hores, es va realitzar una inspecció a l'establiment denominat Pub L'Escullera, siti en l'avinguda Brussel·les, 21-22, de la platja de Sant Joan, verificant-se que estava obert al públic, infringint l'horari màxim de tancament establit en la Resolució de la Direcció General d'Interior del dia 1 d'agost de 2000, per la qual es redueix en una hora l'horari general de tancament, per a determinats pubs de la platja de Sant Joan, fixat en l'Ordre de 30 de desembre de 1999, de la Conselleria de Justícia i Administracions Públiques, per la qual es regulen els horaris d'espectacles i establiments públics (DOGV núm. 3650 de 05.01.2000), tot infringint l'article 21.g de la Llei 2/1991, d'Espectacles, Establiments Públics i Activitats Recreatives.
  
Fet que es posa en coneixement de l'interessat, als efectes oportuns i establits en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Igualment, es comunica que, contra la present resolució, que no esgota la via administrativa, podran les persones interessades interposar un recurs d'alçada en el termini d'un mes a comptar des de l'endemà de la notificació, davant de l'òrgan superior jeràrquic d'aquell que va dictar aquest, el director general d'Interior, de conformitat amb el que estableix l'article 107.1, en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999. Tot això sense perjuí que s'utilitze qualsevol altra via que es considere oportuna.
  
En el cas que no faça ús del seu dret a recórrer, en el termini anteriorment indicat, haurà de fer efectiva la multa, i utilitzar els impresos que hi ha en aquestes oficines, al passeig Doctor Gadea número 10, 03849 Alacant, en qualsevol de les entitats col·laboradores que en el citat imprés consten, de conformitat amb el que estableix el Decret 105/1992, de 6 de juliol, sobre recaptació de taxes, preus públics i sancions de la Generalitat Valenciana, i l'Orde de 26 de febrer de 1993, que desenvolupa l'al·ludit decret, remetent a les referides oficines l'exemplar corresponent de l'administració.
  
Se li adverteix que, en el cas que no l'abone en el dit període voluntari, es procedirà sense més tràmit a la seua exacció per via executiva.
  
I perquè valga de notificació a l'interessat lliure el present edicte.